Περιπλανώμενος νους και διαταραχή ελλειμματικής προσοχής/υπερκινητικότητα (ΔΕΠ/Υ)
Creators: name: Αρχοντή, Άννα-Μαρία Θωμά
Publisher: name: Aristotle University of Thessaloniki
Year: 2025
Subjects: περιπλανώμενος νους
διαταραχή ελλειμματικής προσοχής / υπερκινητικότητα
συγκέντρωση
mind wandering
attention deficit hyperactivity disorder
concentration

description: Η περιπλάνηση του νου είναι ένα γνωστικό φαινόμενο κατά το οποίο η προσοχή απο-συνδέεται από το τρέχον έργο και εστιάζει σε μη σχετικές με αυτό σκέψεις. Διακρίνεται σε αυθόρμητη (όπου οι άσχετες σκέψεις εμφανίζονται αυθόρμητα) και σκόπιμη (όπου το ά-τομο σκόπιμα επιτρέπει στις σκέψεις του να περιπλανηθούν). Αξιοσημείωτες είναι οι ο-μοιότητες που φαίνεται να εμφανίζει με τη διαταραχή ελλειμματικής προσο-χής/υπερκινητικότητας (ΔΕΠΥ), καθώς και στις δύο περιπτώσεις παρατηρούνται δυσκο-λίες στη συγκέντρωση και τη διατήρηση της προσοχής, κάτι που επιδρά αρνητικά στην καθημερινότητα των ατόμων. Στόχος της παρούσας έρευνας είναι να διερευνηθεί η σχέση μεταξύ αυτών των δυο καταστάσεων. Για τους σκοπούς της μελέτης, χρησιμοποιήθηκε δείγμα ευκολίας 111 ατόμων, τα οποία ευρέθησαν μέσω της διαδικτυακής πλατφόρμας «survey monkey». Προτιμήθηκε η συγκεκριμένη τεχνική δειγματοληψίας, καθώς είναι χρονικά ταχύτερη. Στην έρευνα χρησιμοποιήθηκε το ερωτηματολόγιο «mind wandering-deliberate» (MW-D), το οποίο αξιολογεί τη σκόπιμη περιπλάνηση του νου, το «mind wandering-spontaneous» (MW-S), που αξιολογεί την αυθόρμητη περιπλάνηση του νου, και το «adult ADHD self-report screening scale for DSM-5» (ASRS-5), το οποίο εκτιμά τα συμπτώματα της ΔΕΠΥ. Σύμφωνα με τα αποτελέσματα, οι γυναίκες παρουσιάζουν υ-ψηλότερη συχνότητα αυθόρμητης περιπλάνησης του νου, σε σύγκριση με τους άνδρες. Επιπλέον, τα άτομα με υψηλότερα επίπεδα αυθόρμητης περιπλάνησης παρουσίαζαν εντο-νότερη συμπτωματολογία της ΔΕΠΥ. Τα ευρήματα της μελέτης έρχονται σε συμφωνία με τα αποτελέσματα προγενέστερων ερευνών που εξέτασαν το συγκεκριμένο θέμα. Η κατα-νόηση των αιτίων που προκαλούν την περιπλάνηση του νου, καθώς και η αναγνώριση της σύνδεσής της με τα συμπτώματα της ΔΕΠΥ, είναι καίριας σημασίας για την ανάπτυξη τεχνικών και παρεμβάσεων για τον έλεγχο αυτών.
description: Mind wandering is a cognitive phenomenon in which attention disconnects from the cur-rent task and focuses on thoughts unrelated to it. It is divided into spontaneous (where the unrelated thoughts arise involuntarily) and deliberate (where the person intentionally allows his thoughts to wander). The similarities observed between mind wandering and attention deficit/hyperactivity disorder (ADHD) are notable, as both involve difficulties in concentration and maintaining attention, negatively impacting the daily lives of indi-viduals. The aim of the present study is to explore the relationship between these two conditions. A convenience sample of 111 individuals was used, recruited through the online platform “survey monkey.” This sampling technique was preferred as it is time-efficient. The questionnaires used within the contexts of the study were the "mind wan-dering-deliberate" questionnaire (MW-D), which assesses deliberate mind wandering, the "mind wandering-spontaneous" questionnaire (MW-S), which measures spontaneous mind wandering, and the "adult ADHD self-report screening scale for DSM-5" (ASRS-5), which measures ADHD symptoms. According to the results, women exhibited a higher frequency of spontaneous mind wandering compared to men. Additionally, indi-viduals with higher levels of spontaneous mind wandering displayed more intense ADHD symptomatology. The study's findings align with previous research on the same topic. Understanding the causes of mind wandering and recognizing its connection to ADHD symptoms is crucial for developing techniques and interventions to manage these phenomena.